|  |
| --- |
| **TESTNEVELŐ-EDZŐ** |

# Képzési forma, munkarend: alapképzés, nappali és levelező

# Képzési idő: 6 félév

**Érettségi követelmény:** testnevelés **és** biológia vagy történelem

# Az szakképzettség oklevélben szereplő megnevezése: testnevelő-edző (edző differenciált szakmai ismeretek választása esetén megjelölve a sportágat)

# A képzés célja: olyan szakemberek képzése, akik testkulturális és sporttudományi, valamint nevelés- és egészségtudományi ismereteik birtokában képesek sportedzői, sportszervezői, testnevelői tevékenység ellátására. A szakon végzettek kellő mélységű elméleti ismeretekkel rendelkeznek a képzés második ciklusban történő folytatásához.

# A testnevelő-edző ismeri a sporttudomány, a nevelés- és egészségtudomány alapfogalmait; a pszichomotorikus képességek és készségek fejlesztéséhez a testnevelés, a sport eszközrendszerét; a pedagógiai és szomatomotoros programok módszereit; a mozgáshibák jellemzőit, azok kijavításának módszereit; a mozgástanítás során a motoros tanulást, elősegítő eljárásokat; a testnevelés és a sport területén a felkészítő folyamatok alapelveit.

# Alkalmas az ifjúsági korú sportolók korcsoportos felkészítésére és versenyeztetésére a választott sportágnak megfelelően, irányítás mellett felnőttek, élversenyzők felkészítésében és versenyeztetésében történő közreműködésre a választott sportágnak megfelelően. Felzárkóztató és tehetséggondozó programok szervezésére és vezetésére; egyesületek, szövetségek feladatainak ellátására; versenyszervezőként közreműködni hazai és nemzetközi versenyek szervezésében.

# Versenybírói, játékvezetői, sporttudósítói feladatok ellátására; helyi és települési önkormányzatok sportigazgatási szerveinél munkakörök betöltésére, sportszolgáltatás nyújtására; edzőtermekben és sportcentrumokban szakképzettségüknek megfelelő feladatok ellátására; testnevelési és sporttanfolyamok, sporttáborok, sportköri foglalkozások, turisztikai programok szervezésére és vezetésére.

# Az ideális jelentkező: jellemzi az érdeklődés a testkultúra, azon belül a sport és a testnevelés iránt. Érdekli az emberi szervezet felépítése és működése általában és sportolás közben, ha meg akarja ismerni a testnevelés órákon és edzéseken alkalmazott eszközrendszert és módszereket. Magas szintre akarja fejleszteni képességeit és készségeit egy általa választott sportágban; fontosnak tartja, hogy egy jó testkultúrális szakember – túl a testnevelő tanári szakma szakismeretein – sportrekreációs, sportmenedzseri és gyógytestnevelési alapismeretekkel is rendelkezzen.

# Nyelvi követelmények: az alapfokozat megszerzéséhez legalább egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

# Továbbtanulási lehetőségek, doktori képzés: edzői ismeretek választása esetén az adott sportágból mesterképzésben szakedzői oklevél szerezhető. Testnevelői ismeretek választása esetén, az alapoklevél megszerzése után lehetőség van a tanulmányokat testnevelő tanári mesterképzésben folytatni Ezt követően a doktori képzésben is részt vehetnek az érdeklődők.

# A szakma szépségei: a testnevelői és az edzői munka olyan pedagógiai tevékenység, amely más eszközökhöz hasonlóan fejleszti a gyerekek személyiségjegyeit, speciális ismeretek és készségek átadásával. Sokat tehet egy testnevelő és egy edző a magyar lakosság siralmas egészségi állapotának javításáért is, mivel az iskolán kívül sportrekreációs, sportmenedzseri tevékenységet is folytathat. Az iskolai versenyrendszerben elindítva tanítványait, a testnevelő szakmai sikereket, hírnevet szerezhet nemcsak magának, hanem az iskolának is. A szakedzői diploma birtokában világhírű sportolókat nevelhet az edző, ami jó önmegvalósítási lehetőség számára.

# Elhelyezkedési esélyek és lehetőségek: a főiskolai testnevelő-edző oklevéllel rendelkezők több területen is elhelyezkedhetnek (iskolában szabadidő szervezőként; fitneszcentrumokban vezetőként, rekreátorként, animátorként vagy életmód szaktanácsadóként; sportegyesületekben edzőként, sportszervezőként vagy sportvezetőként; önkormányzatoknál sportreferensként stb.)